Ожалошћена породица/13
ПОЈАВА XIII

ПРОКА, ГИНА, САРКА

ГИНА: Ју, ју, ју, па то ће цела фамилија да се усели у кућу? 
САРКА: Цела, дабоме! 
ГИНА (Проки): А, ми, зар, који смо најпречи? 
ПРОКА: Па ја мислим, Гино, и ми да се уселимо. 
ГИНА: Да се уселимо, Проко, дабоме, да се уселимо. Биће ми некако туга и, што кажу, једнако ћу се сећати покојника... (Заплаче.) 
САРКА: Ама, прија-Гино, зашто сад плачеш зато што ћеш да се уселиш? Док ти плачеш, Агатон ће да заузме све собе. 
ГИНА: Право кажеш! 'Ајде, Проко! (Пође.) А ти, Сарка? 
САРКА: Ја нећу да се натурам. Доћи ћу и ја, само доцније, па ако буде места и за мене, добро, а ако не буде, вратићу се својој кућици. Немам шта да бринем кад сте ви толики ту. 
ГИНА: Па јес', право кажеш. Збогом, Сарка. 
САРКА: Збогом пошла! 
ГИНА (са Проком оде). 
 

Ожалошћена породица